На 22 януари 2018 г. е съобщено името на предстоящия 6-и албум на певицата, носещ заглавието "Bye Bye", който излиза на пазара на 16 февруари. Излизането на албума е предшествано от сингъла "Il mondo prima di te" („Светът преди теб“), с който Аннализа участва в 68-то издание на Фестивала в Санремо, класирайки се на 3-то място. На 20 април като трети сингъл излиза едноименният "Bye Bye". На 24 август като четвърти сингъл излиза "Un domani" („Едно утре“) в дует с Мистър Рейн.